stanford-oval/wikipedia huggingface dataset:
שרה שסטרם
ביוגרפיה > 2024

באליפות העולם שנערכה בדוחה, קטר בפברואר 2024 היא זכתה ב-3 מדליות, 2 זהב ו-1 כסף. מדליית זהב במשחה ל-50 מטר חופשי בתוצאה הרביעית בהיסטוריה של 23.69 שניות, לפני קייט דאגלס מארצות הברית שקבעה שיא אמריקה חדש של 23.91 שניות וקטרזינה וואסיק שקבעה שיא לאומי חדש של 23.95 שניות ובמשחה ל-50 מטר פרפר בתוצאה השלישית בכל הזמנים של 24.63 שניות, לפני מלני הניק (25.44 שניות) ופרידה עות'מאן (25.67 שניות). מדליית כסף במשחה שליחות 4x100 מטר מעורב בתוצאה של 3:56.35 דקות, אחרי אוסטרליה (3:55.98 דקות) ולפני קנדה (3:56.43 דקות), כשחיינית שלישית היא שחהת את הפרפר ב"זינוק שליחות" בתוצאה של 56.11 שניות.
באולימפיאדת פריז שנערכה בסוף יולי תחילת אוגוסט היא זכתה בשתי מדליות זהב, במשחה ל-50 מטר חופשי בתוצאה של 23.71 שניות, לפני מג האריס (23.97 שניות) וג'אנג יופיי (24.20 שניות) ובמשחה ל-100 מטר חופשי בתוצאה של 52.16 שניות, לפני טורי הסק (52.29 שניות) ושיבון הוהי מהונג קונג (52.33 שניות). נוסף לכך, היא סיימה במקום חמישי במשחה שליחות 4x100 מטר חופשי בשיא לאומי חדש של 3:33.79 דקות ובמקום שביעי במשחה שליחות 4x100 מטר מעורב בתוצאה של 3:56.92 דקות.
תארים והישגים

בשנת 2017 זכתה שסטרם בתואר שחיינית השנה בעולם.
7 פעמים (2015, 2017, 2018, 2021–2024) זכתה שסטרם בתואר שחיינית השנה באירופה.
שיאים אישיים > בריכה אולימפית

50 מטר חופשי: 23.67 שניות (2017), שיא עולם
100 מטר חופשי: 51.71 שניות (2017), שיא עולם
200 מטר חופשי: 1:54.08 דקות (2016), שיא שוודיה
100 מטר גב: 59.98 שניות (2015), שיא שוודיה
50 מטר פרפר: 24.43 שניות (2014), שיא עולם
100 מטר פרפר: 55.48 שניות (2016), שיא עולם בעבר
שיאים אישיים > בריכת 25 מטר

50 מטר חופשי: 23.00 שניות (2017)
100 מטר חופשי: 50.58 שניות (2017), שיא עולם בעבר
200 מטר חופשי: 1:50.43 דקות (2017), שיא עולם בעבר
100 מטר גב: 59.03 דקות (2009)
50 מטר פרפר: 24.52 שניות (2017), התוצאה השנייה בטיבה בעולם
100 מטר פרפר: 54.61 שניות (2014), שיא עולם בעבר
100 מעורב אישי: 57.10 שניות (2017), שיא שוודיה - התוצאה השנייה בטיבה בעולם
ראו גם

מדיה וקבצים בנושא  בוויקישיתוף
התפתחות שיא העולם במשחה ל-50 מטר חופשי
התפתחות שיא העולם במשחה ל-100 מטר חופשי
התפתחות שיא העולם במשחה ל-200 מטר חופשי
התפתחות שיא העולם במשחה ל-50 מטר פרפר
התפתחות שיא העולם במשחה ל-100 מטר פרפר
הערות שוליים

↑  תהליך בחירת השחיין/השחיינית המצטיין באליפות מורכב מהמשחים האישיים בלבד. מדליית זהב - 5 נקודות, מדליית כסף - 3 נקודות, מדליית ארד -2 נקודות, מקום רביעי - 1 נקודה ושיא עולם - 2 נקודות.
| --- | --- |
בקרת זהויות :  LNB: 000308061
בנק דם

ניידת התרמת דם בשוודיה
בנק דם הוא מאגר של דם ומרכיבי הדם שנאספו מתרומות דם. מאגר זה נאסף ונשמר לצורך שימוש עתידי בעירויי דם ובתרופות לחולי מחלות דם למיניהן כגון המופיליה.
היסטוריה

קרישת הדם מנעה תרומות דם עד לגילוי סימנים סוכריים ואיתם ארבעה סוגי הדם על ידי קרל לנדשטיינר ותלמידיו בראשית המאה ה-20.
למרות שתרומת דם הראשונה נערכה ב-1907 על ידי ראובן אוטנברג בבית החולים מאונט סיני תופעת קרישת דם בחשיפתו מן הוורידים נמשכה עד שריצ'רד לוינסון מאותו בית החולים מצא ציטרט נתרן כנוגד קרישה הראשון. הדבר איפשר עירוי דם לא ישיר מוריד אל וריד. בתוך כמה שנים התפתחה הטכניקה והתגלתה החשיבות של תרומת דם בהתאם לסוג דם. בהמשך פיתח פרנסיס פייטון רואוז תמיסת ציטרט-גלוקוז שאיפשרה לשמור דם במשך מספר ימים דבר שאיפשר לפתוח "פקדונות בנק" בבריטניה במהלך מלחמת העולם הראשונה.
ב-23 במרץ 1930 הצליח הרופא הסובייטי סרגיי יודין לבצע עירוי דם מגופה על סמך המחקרים הקודמים לפיהם אינו נהיה רעיל ובאותה שנה פתח את בנק הדם הראשון במכון על שמו של סקליפוסובסקי. עד לאמצע שנות השלושים היו קיימים בברית המועצות כבר כ-65 בנקים גדולים וכ-500 תחנות קטנות יותר. על מנת לעודד את השיטה פרסם יודין עצמו כתבה בפראבדה ב-1935 בה טען ליעילותה בזמן מלחמה גדולה.
בעקבות הפרסום ב-1937 ברנרד פרטוס פתח בנק הדם האמריקאי הראשון בבית חולים קוק קאונטי בשיקגו והוא היה הראשון לתת למתקן את השם בנק דם. וילם יוהאן קולף היה הראשון שיסד בנק דם באירופה בתחילת שנות ה-40. תחילה קבלת דם מגוויות לא התקבלו במערב אך ידוע על עירויי דם בלתי חוקיים כאלו בארצות הברית בתחילת שנות ה-40.
בין 1937 ל-1940 גילו קרל לנדשטיינר ואלכסנדר סולומון וינר עוד גורם שיצר תגובות לא רצויות במהלך עירויי דם שבהמשך נקרא גורם רזוס על שמם של הקופים עליהם בוצע הגילוי.
לאחר שלוש שנים פיתחו ג'ון פרימן לוטיט ופטריק מוליסון דקסטרוז-ציטרט חומצי שהיה נוגד קרישה יעיל יותר ואיפשר העברת כמויות דם גדולות יותר לזמן ארוך יותר.
כלי זכוכית יצאו משימוש ב-1950 עם פיתוח שקיות פלסטיק סטריליות על ידי קרל וולטר וו. פ. מרפי שבנוסף לבטיחות איפשרו גמישות בהכנה.
מ-1979 נכנסו חומרי נוגדי קרישה יעילים יותר הכוללות אדנין.
לאחר תרומת הדם, נבדקת התרומה על מנת לזהות מחלות, ושאר גורמי מחלות. אם נמצא גורם כזה בעירוי, הוא נפסל לשימוש. לאחר הבדיקות מחלקים את הדם למנות בהתאם לסוג הדם. הדם נשמר בקירור ובתנאים סטריליים.
כיום קיימים בנקי דם ברוב מדינות העולם.
בישראל

לפני הקמת מדינת ישראל נוהל נושא תרומת דם על ידי מספר אגודות כולל "אגודת תומכי אחים" בירושלים.
בנק הדם הראשון של מגן דוד אדום בישראל הוקם על ידי הד"ר נתן (וילהלם) וולף ב-1946 בבניין מד"א ברחוב מזא"ה 13 בתל אביב. וולף נעזר ב"ארגון המתנדבים של תורמי דם" וברופאים: סוניה קבלקין, מלכה וולף, לודביג דרסלר, ושטארק. בהמשך, עבר הבניין ליפו ונקרא: "הבניין למתן שירותי הדם ע"ש הקולונל מיקי סטון".
בקריית מד"א ברמלה מצוי "בנק הדם המרכזי של מדינת ישראל", בו נמצאות כל תרומות הדם הנשלחות אל בתי חולים ברחבי המדינה.
הערות שוליים

↑  THE BLOOD DONOR EVOLUTION
↑  סרגיי סרגייביץ' יודין "עירוי דם מגווייה", פראבדה, 10 במרץ 1935, עמוד 3
↑  Starr, Douglas. Blood: An Epic History of Medicine and Commerce.  עמודים 70-71
↑  נסים לוי, יעל לוי, רופאיה של ארץ-ישראל 1948 - 1799. איתי בחור הוצאה לאור, זכרון יעקב, מהדורה שנייה, מרץ 2012. ערך: ד"ר נתן וילהלם וולף. עמוד 193
| --- | --- |
בקרת זהויות :  NLI: 987007283114005171  BnF: cb11974521m (data)  GND: 4146063-7  LCCN: sh85014961  NARA: 10663356  NKC: ph849162  SUDOC: 04067178X 
אוטובוס התרמת דם
וונג פיי הונג

זהו שם סיני; שם המשפחה הוא .
| --- | --- |

 לידה:  9 ביולי 1847 Nanhai District, הרפובליקה העממית של סין 
 פטירה:  17 באפריל 1925 (בגיל 77) גואנגג'ואו, הרפובליקה העממית של סין 
 שם לידה:  黃錫祥 
 מדינה:  הרפובליקה הסינית, שושלת צ'ינג 
 מקום מגורים:  פושאן 
 מפלגה:  קוומינטנג 
 בן או בת זוג:  Mok Kwai-lan 
 www.wongfeihung.com
 
וונג פיי הונג
וונג פיי הונג (באנגלית: Wong Fei Hong, סינית מסורתית: 黃飛鴻; סינית פשוטה: 黄飞鸿; פין-יין: Huáng Fēihóng - הואנג פיי הונג, אותיות רומניות של ייל: Wòhng Fēihùhng;‏ 9 ביולי 1847 - 25 במרץ 1924) היה אמן לחימה סיני, הילר ומהפכן שהפך לגיבור סיני מיתולוגי ונושאם של סדרות טלוויזיה וסרטים רבים.
כהילר ורופא אלטרנטיבי, תירגל וונג ולימד אקופונקטורה וצורות אחרות של רפואה סינית ב'פו צ'י לאם' (寶芝林). מרפאתו הייתה בפושאן שבגואנגדונג שבסין, והוא נודע בטיפולו האמפתי למטופליו. בפושאן נבנה מוזיאון המוקדש לו. בין תלמידיו הידועים של וונג ניתן לציין את לאם סאי ווינג, ליונג פון, ולינג ואן גאי. בן לווייתו היה סו צ'ן, המוכר גם כאביון סו.
חייו > שנותיו הראשונות

נולד בשם שישיאנג (בסינית מסורתית: 锡祥; בסינית מפושטת: 錫祥; בפין-יין: Xīxiáng)
אגדה מספרת שוונג פיי הונג נולד בפושאן ביום התשיעי של החודש השביעי לשלטונו של הקיסר דאוגואנג (1847). כשוונג היה בן חמש החל את לימודיו באמנויות לחימה תחת אביו וונג פיי יינג. על מנת לתמוך בהכנסתה הדלה של משפחתו, הצטרף לאביו לגואנגג'ואו שבפושאן ולאורך פרובינציית גואנגדונג, שם הם ביצעו הופעות של אמנויות לחימה ומכרו תרופות.
בצעירותו הפגין וונג כישרון רב כאמן לחימה. בגיל שלוש עשרה, בעודו מבצע הדגמה של אמנויות לחימה בדוזישיאנג שבפושאן, פגש וונג פיי הונג את לאם פוק סינג, תלמידו הראשון של טיט קיו סאם, שלימד אותו את הטור דה פורס של טכניקת אגרוף הברזל באמנות הלחימה הונג גאר ואת השימוש בקלע, שסייע לו להפוך לרב אמן של הונג גאר. בהיותו בן שש עשרה, פתח וונג בתי ספר בשיוג'אוף, דיסיפו, שיואן, שבפרובינציית גואנדונג ופתח את מרפאתו 'פו צ'י לאם' (寶芝林) ברחוב רנאן שבפושאן. בשנות העשרים המוקדמות לחייו, הוא נודע למרחוק כרופא מכובד ואמן לחימה חשוב.
חייו > בגרותו

בהיותו אמן לחימה מפורסם, היו לו תלמידים רבים. הוא הועסק על ידי מפקדי פרובינציית ג'ימינג וו חונמיי ולו יונגפו כקצין הרפואה הצבאי, מאמן אמנויות הלחימה הראשי ומאמן אמנויות הלחימה הראשי בגוואנגדונג. מאוחר יותר הוא הצטרף ללו יונגפו בלחימתו נגד הצבא היפני בטייואן. חייו היו מלאי תסכול ובשנותיו המאוחרות הוא חווה את אובדן בנו ושריפת פו צ'י לאם. בשנת ירח, ביום העשרים וחמישה לחודש השלישי של שנת 1924, נפטר וונג פיי הונג ממחלה בבית החולים צ'נגשי פנג'בן שבגואנגדונג. אשתו ושני תלמידיו הבולטים, לאם סאי-וינג וטאנג סאי-קינג, עברו להונג קונג, שם הם המשיכו ללמד את אמנות הלחימה של וונג. וונג נהפך לגיבור אגדי שסיפור חייו האמיתי עורבב כיד הדמיון הטובה באופן בדוי על גבי המרקע ובכתב.
חייו > כאמן לחימה

וונג היה רב אמן של אמנות הלחימה הסינית הונג גאר. הוא ערך בשיטתיות את הסגנון הבולט בהונג גאר ועיצב את הגרסה של פורם (פורם הוא סדרת תנועות המבוצעות יחדיו במין ריקוד המדמות קרב, מכונה קאטה ביפנית ואגרוף צללים במערב) האגרוף של העגור והנמר, אותו הוא שילב עם טכניקות "עשרת האגרופים המיוחדים" שלו. וונג היה נודע במיומנותו בטכניקה הידועה בשם "האגרוף חסר הצל". הוא נודע בקוראו את שמות הטכניקות בהן הוא השתמש בעודו נלחם.
וונג פיי הונג נהיה בקיא בשימוש בכלי נשק כמו מקל עץ ארוך והקלשון הדרומי. זמן קצר לאחר מכן, החלו חרושת שמועות על לחימתו המופלאה בכלי נשק אלו. סיפור אחד מספר שהוא הביס כנופיה בת שלושים אנשים תוך שימוש במקל.
וונג נכלל לעיתים קרובות בין "עשרת הנמרים של קנטון" (קבוצה של עשרת רבי אומנים בולטים שפעלו בימי שושלת צ'ינג (1644-1912), קבוצה שאליה השתייך גם אביו של וונג פיי הונג).
הופעת דמותו על גבי המרקע ובדפוס > סרטים

הייתה סדרת סרטים על וונג פיי הונג בהונג קונג, שהחלה בשנות הארבעים המאוחרות לתוך שנות השישים; היא כללה 99 סרטים והיא סדרת הסרטים הארוכה ביותר בהיסטוריה, כשוונג פיי הונג הוא הדמות המכוכבת ביותר בהיסטוריה של הקולנוע. הכוכב קואן טאק הינג, קיבל את שם החיבה "מאסטר וונג" בשל השתתפותו בסדרה. ג'קי צ'אן כיכב כוונג פיי הונג (כנער פוחז בסרט Drunken Master ו-Drunken Master II). ג'ט לי (כמתבגר המתמודד עם השפעה אירופית בסין בסדרה Once Upon a Time in China ובקומדיה Last Hero in China. וסאמו הונג (בסרטו ההוליוודי של ג'קי צ'אן מסביב לעולם בשמונים יום (סרט, 2004). דמותו של וונג פיי הונג מופיעה גם כילד (אותו מגלמת השחקנית צאנג סה מאן) בסרט Iron Monkey לצד אביו (אותו משחק דוני ין).
מכיוון שהשתמשו בו כנעימת הנושא של הסרט, שיר העם הסיני On the General's Orders (將軍令) מקושר עם וונג פיי הונג, כמו גם
A Man Should Better Himself (男兒當自強) אותו חיבר וונג ג'ים.
להלן רשימה קצרה וחלקית של סרטים בהם מככבת דמותו של וונג פיי הונג:
Challenge of the Master מ-1976 משחק אותו גורדון ליו.
Drunken Master מ-1978 אותו משחק ג'קי צ'אן, עם יואן סו לין כאביון סו.
Magnificient Butcher מ-1979, אותו שיחק קואן טאן הינג, עם סאמו האנג, יואן ביו ווי פאק המגלמים את תלמידיו של וונג, וינג, פון, וצ'יק.
Once Upon a Time in China מ-1991, בגילומו של ג'ט לי. זהו הראשון בסדרה בת שישה סרטים אודות וונג פיי הונג.
Great Hero from China מ-1992.
Iron Monkey, מ-1993. את וונג פיי הונג הצעיר משחקת אמנית הלחימה טסאנג סזה-מאן. דוני ין מגלם את אביו של וונג.
Once Upon a Time in China IV & V מ-1993 השחקן זאו וון ז'ו.
Legend of Drunken Master מ-1994, משחק אותו ג'קי צ'אן. לי טונג מגלם את אביו של וונג.
Drunker Master Killer מ-1994, משחק וילי צ'י.
Last Hero in China מ-1995, משוחק בידי ג'ט לי.
מסביב לעולם בשמונים יום (סרט, 2004) לסאמו האנג יש הופעה קצרה כוונג פיי הונג.
Shao Nian Huang Fei Hong סדרת טלוויזיה מ-2004 בסין.
My Master is Wong Fei Hung סדרת טלוויזיה מ-2004 בהונג קונג.
הופעת דמותו על גבי המרקע ובדפוס > אחרים

דמותו של לי רקה סדרת משחקי הווידאו The Last Blade של חברת משחקי הווידאו היפנית SKN מבוססת על דמותו של וונג פיי הונג כפי שגילם אותו ג'ט לי בסדרת Once Upon a Time in China.
הגיבור הראשי במשחק הפלייסטיישן Xenogears של חברת משחקי הווידאו Squaresoft מושתת על וונג פיי הונג.
רומן המסתורין השלישי של וויל תומאס, The Limehouse Text, בלש בן התקופה הוויקטוריאנית סיירוס בארקר, מתאמן בקנטון תחת הדרכתו של וונג פיי הונג.
סטאן סאקאי ציין שהוא מעוניין לכלול את וונג פיי הונג (או דמות המתבססת עליו) בסדרה הקומית האנתרופומורפית אוסאגי יוג'ימבו.
גרנט הולוואי

גרנט הולוואי (באנגלית: Grant Holloway; נולד ב-19 בנובמבר 1997) הוא אתלט אמריקאי, האלוף האולימפי (פריז 2024), סגן האלוף האולימפי (טוקיו 2020) ו-3 פעמים ברציפות אלוף העולם (דוחה 2019, יוג'ין 2022 ובודפשט 2023) בריצת 110 מטר משוכות. פעמיים ברציפות אלוף העולם באולם (בלגרד 2022 וגלאזגו 2024) ושיאן העולם באולם בריצת 60 מטר משוכות.
ביוגרפיה

הולוואי נולד וגדל בצ'ספיק, וירג'יניה.
ביוגרפיה > 2019

באליפות המכללות שנערכה באולם בברמינגהאם, אלבמה במרץ 2019 זכה הולוואי ב-4 מדליות, 2 זהב ו-2 ארד. מדליות זהב בריצת 60 מטר בשיא אישי חדש של 6.50 שניות ובריצת 60 מטר משוכות בשיא ארצות הברית ובתוצאת השנה בעולם של 7.35 שניות. מדליות ארד בקפיצה לרוחק בתוצאה של 7.95 מטר ובריצת שליחים 4x400 מטר (3:05.24 דקות).
באליפות המכללות שנערכה באוסטין, טקסס בתחילת יוני אותה שנה הוא זכה ב-3 מדליות, 2 זהב ו-1 כסף. מדליות זהב בריצת 110 מטר משוכות בשיא אישי, בשיא אליפות ובתוצאת השנה בעולם של 12.98 שניות ובריצת שליחים 4x100 מטר (37.97 שניות). מדליית כסף בריצת שליחים 4x400 מטר בתוצאה של 2:59.60 דקות תוך כדי שהוא קובע שיא אישי בספליט של 43.75 שניות. נוסף לכך, הוא סיים במקום 12 בקפיצה לרוחק בתוצאה של 7.72 מטר.
באליפות ארצות הברית שנערכה בדה מוין, איווה בסוף יוני אותה שנה, שגם שימשה את המבחנים האמריקאים לאליפות העולם הוא זכה במדליית כסף בריצת 110 מטר משוכות בתוצאה של 13.36 שניות אחרי דניאל רוברטס (13.23 שניות).
ביוגרפיה > 2019 > אלוף עולם

באליפות העולם שנערכה בדוחה ב-2 באוקטובר אותה שנה הוא זכה במדליית זהב בריצת 110 מטר משוכות בתוצאה של 13.10 שניות, לפני סרגיי שובנקוב, אתלט נייטרלי מורשה (13.15 שניות) ופסקל מרטינו-לגרד מצרפת (13.18 שניות).
ביוגרפיה > 2021

בתחרות שנערכה באולם בפאייטוויל, ארקנסו ב-24 בינואר ניצח הולוואי בריצת 60 מטר משוכות בהשוואת שיאו האמריקאי, 7.35 שניות. שבועיים לאחר מכן, ב-9 בפברואר בתחרות שנערכה בליוואן, צרפת בריצה זו הוא ניצח בשיא אמריקה חדש של 7.32 שניות.
ביוגרפיה > 2021 > שיאן עולם באולם

בתחרות שנערכה באולם במדריד, ספרד ב-24 בפברואר 2021 ניצח הולוואי בריצת 60 מטר משוכות בשיא עולם חדש של 7.29 שניות, שיפור לשיא הוותיק בן 27 השנים של קולין ג'קסון מבריטניה (7.30 שניות).
ביוגרפיה > 2021 > סגן אלוף אולימפי

במבחנים האמריקאים לאולימפיאדת טוקיו שנערכו ביוג'ין, אורגון ביוני אותה שנה הוא ניצח בריצת 110 מטר משוכות בתוצאה של 12.96 שניות. בשלב חצי הגמר הוא קבע שיא אישי חדש של 12.81 שניות, מאית השנייה משיא העולם והתוצאה השנייה בטיבה בכל הזמנים. במשחקים עצמם הוא זכה במדליית כסף בריצת 110 מטר משוכות בתוצאה של 13.09 שניות, אחרי האנסל פרצ'מנט (13.04 שניות) ורונלד לוי (13.10 שניות), שניהם מג'מייקה.
ביוגרפיה > 2022 > אלוף עולם באולם

באליפות העולם באולם שנערכה בבלגרד, סרביה במרץ 2022 הוא זכה במדליית זהב בריצת 60 מטר בתוצאה של 7.39 שניות, לפני פסקל מרטינו-לגארד מצרפת (7.50 שניות) ובן ארצו ג'ארט איטון (7.53 שניות). בשלב חצי הגמר הוא השווה שת שיאו העולמי (7.29 שניות).
ביוגרפיה > 2022 > פעם שנייה ברציפות אלוף עולם

באליפות העולם שנערכה ביוג'ין, אורגון ביולי הוא זכה בפעם השנייה ברציפות במדליית זהב
בריצת 110 מטר משוכות בתוצאה של 13.04 שניות, לפני טריי קנינגהם מארצות הברית (13.08 שניות) ואסייר מרטינס מספרד (13.17 שניות).
ביוגרפיה > 2023 > פעם שלישית ברציפות אלוף עולם

באליפות העולם שנערכה בבודפשט, הונגריה באוגוסט 2023 הוא זכה בפעם השלישית ברציפות במדליית זהב
בריצת 110 מטר משוכות בתוצאה של 12.96 שניות, לפני האנסל פרצ'מנט מג'מייקה (13.07 שניות) ודניאל רוברטס (13.09 שניות).
ביוגרפיה > 2024

בתחרות באולם שנערכה באלבקרקי, ניו מקסיקו ב-16 בפברואר 2024 הוא שיפר בריצת 60 מטר משוכות את שיאו העולמי והעמיד אותו על 7.27 שניות.
ביוגרפיה > 2024 > פעם שנייה ברציפות אלוף עולם באולם

שבועיים לאחר מכן, באליפות העולם באולם שנערכה בגלאזגו, הממלכה המאוחדת ב-2 במרץ אותה שנה, הגן על תוארו לאחר שזכה במדליית זהב בריצת 60 מטר משוכות בשיא אליפות חדש של 7.29 שניות, לפני לורנצו סימונלי מאיטליה (7.43 שניות) וג'אסט קוואו-מתיי מצרפת (7.47 שניות).
ביוגרפיה > 2024 > אלוף אולימפי

באולימפיאדת פריז שנערכה באוגוסט זכה במדליית זהב בריצת 110 משוכות בזמן של 12.99 שניות, והקדים את בן ארצו דניאל רוברטס שסיים בזמן של 13.09 שניות.
שיאים אישיים > אצטדיון

ריצת 110 מטר משוכות: 12.81 שניות (2021)
קפיצה לרוחק: 8.17 מטר (2018)
שיאים אישיים > אולם

ריצת 60 מטר: 6.50 שניות (2019)
ריצת 60 מטר משוכות: 7.27 שניות (2024), שיא עולם
קפיצה לרוחק: 8.13 מטר (2018)
בריאן תיסן-איטון

בריאן תיסן-איטון (באנגלית: Brianne Theisen-Eaton; נולדה ב-18 בדצמבר 1988) היא אתלטית קנדית שהתחרתה בקרב רב, פעמיים סגנית אלופת עולם (בייג'ינג 2015 ומוסקבה 2013) בקרב שבע, זוכת מדליית ארד באולימפיאדת ריו דה ז'ניירו (2016) בקרב שבע ואלופת העולם באולם (פורטלנד 2016) בקרב חמש. בתחילת 2017 פרשה מפעילות.
ביוגרפיה

תיסן-איטון נולדה בססקטון וגדלה בהומבולדט שססקצ'ואן. ב-2007 היא זכתה במדליית זהב בקרב שבע במשחקים הפאן-אמריקאיים לנוער שהתקיימו בסאו פאולו שבברזיל. באותה שנה החלה ללמוד ולהתאמן באוניברסיטת אורגון, במהלך לימודיה זכתה שלוש פעמים באליפות ה-NCAA בקרב שבע, שלוש פעמים בקרב חמש ופעם אחת עם נבחרת השליחות 4x100 מטר, הישגיה ב-NCAA הובילו לבחירתה כאחת הפיינליסטיות לזכייה בגביע באוורמן.
באליפות העולם באתלטיקה 2009 סיימה במקום ה-15 עם 5,949 נקודות. באליפות שיפרה את שיאיה האישים בריצת 100 מטר משוכות, קפיצה לגובה וריצת 800 מטר. באולימפיאדת לונדון סיימה במקום ה-10 בתוצאה של 6,383 נקודות עם שיאים אישים בהדיפת כדור ברזל, קפיצה למרחק, הטלת כידון וריצת 800 מטר.
באליפות העולם באתלטיקה 2013 זכתה במדליית כסף עם שיא אישי של 6,530 נקודות לאחר האלופה האנה מלינצ'נקו (6,586 נקודות). ב-2014 זכתה במדליית כסף באליפות העולם באתלטיקה באולם בשיא קנדי של 4,768 נקודות בקרב חמש, לאחר נדין ברוארסן מהולנד. בהמשך השנה זכתה במדליית זהב במשחקי חבר העמים הבריטי שנערכו בגלאזגו בתוצאה של 6,597 בקרב שבע. במאי 2015 שיפרה את שיאה האישי בקרב שבע כשהשיגה 6,808 נקודות כשניצחה בתחרות ההייפו באוסטריה. בהמשך השנה זכתה במדליית כסף באליפות העולם בתוצאה של 6,554 נקודות לאחר האלופה ג'סיקה אניס-היל שהשיגה 6,669 נקודות.
במרץ 2016 זכתה במדליית זהב בקרב חמש באליפות העולם באולם שנערכה בפורטלנד בשיא צפון אמריקה חדש של 4,881 נקודות.
באולימפיאדת ריו דה ז'ניירו (2016) זכתה במדליית ארד בקרב שבע בתוצאה של 6,653 נקודות לאחר המנצחת נפיסטו ת'יאם מבלגיה (6,810 נקודות) וג'סיקה אניס-היל מבריטניה (6,775 נקודות).
חייה האישיים

תיסן-איטון נישאה ב-2013 לאתלט האמריקאי אשטון איטון, אלוף אולימפי, אלוף עולם ושיאן עולם בקרב עשר. השניים התאמנו יחדיו עד פרישתם המשותפת.
שיאים אישיים

ריצת 100 מטר משוכות: 12.98 שניות, 2015
קפיצה לגובה: 1.89 מטר, 2015
הדיפת כדור ברזל: 13.99 מטר, 2015
ריצת 200 מטר: 23.34 שניות, 2015
קפיצה לרוחק: 6.72 מטר, 2015
הטלת כידון: 47.36 מטר, 2016
ריצת 800 מטר: 2:09.03 דקות, 2013
קרב שבע: 6,808 נקודות, 2015 שיא קנדה
הערות שוליים

↑  אורן אהרוני, הצמד הנוצץ של האתלטיקה פורש יחד, באתר ynet, 4 בינואר 2017
| --- | --- |
בקרת זהויות :  World Athletics: 14267097
דיוויין צ'רלטון

דיוויין אשטין צ'רלטון (באנגלית: Devynne Ashtyn Charlton; נולדה ב-26 בנובמבר 1995) היא אתלטית מאיי בהאמה, אלופת עולם באולם (גלאזגו 2024) ושיאנית עולם (2024) בריצת 60 מטר משוכות. סגנית אלופת חבר העמים הבריטי (ברמינגהאם 2022) בריצת 100 מטר משוכות.
ביוגרפיה

צ'רלטון נולדה וגדלה בנסאו שבאיי בהאמה.
ביוגרפיה > 2015

באליפות העולם שנערכה באוגוסט בבייג'ינג שברפובליקה העממית של סין סיימה במקום 27 בריצת 100 מטר משוכות בתוצאה של 13.16 שניות.
ביוגרפיה > 2017

באליפות העולם שנערכה באוגוסט בלונדון שבממלכה המאוחדת סיימה במקום 13 בריצת 100 מטר משוכות בתוצאה של 12.95 שניות.
ביוגרפיה > 2018

באליפות העולם באולם שנערכה במרץ בברמינגהאם שבממלכה המאוחדת סיימה במקום שמיני בריצת 60 מטר משוכות בתוצאה של 8.18 שניות. בשלב חצי הגמר קבעה שיא איי בהאמה חדש של 7.89 שניות.
ביוגרפיה > 2021

באולימפיאדת טוקיו שנערכה ביולי-אוגוסט סיימה במקום שישי בריצת 100 מטר משוכות בתוצאה של 12.74 שניות.
ביוגרפיה > 2022 > סגנית אלופת עולם באולם

באליפות העולם באולם שנערכה במרץ בבלגרד שבסרביה זכתה במדליית כסף בריצת 60 מטר משוכות בתוצאה של 7.81 שניות, אחרי סירנה סמבה-מאיילה מצרפת (7.78 שניות) ולפני גבי קנינגהם מארצות הברית (7.87 שניות). תוצאה זו השתוותה לשיא איי בהאמה אותו קבעה בשלב חצי הגמר.
באליפות העולם שנערכה ביולי ביוג'ין שבאורגון, ארצות הברית, סיימה במקום שביעי בריצת 100 מטר משוכות בתוצאה של 12.53 שניות. בשלב חצי הגמר קבעה שיא איי בהאמה חדש של 12.46 שניות.
ביוגרפיה > 2022 > סגנית אלופת חבר העמים הבריטי

במשחקי חבר העמים הבריטי שנערכו באוגוסט בברמינגהאם זכתה במדליית כסף בריצת 100 מטר משוכות בתוצאה של 12.58 שניות.
ביוגרפיה > 2023

באליפות העולם שנערכה באוגוסט בבודפשט שבהונגריה סיימה במקום רביעי בריצת 100 מטר משוכות בתוצאה של 12.52 שניות. בשלב המוקדמות קבעה שיא איי בהאמה חדש של 12.44 שניות.
ביוגרפיה > 2024

בתחרות שנערכה בפברואר בארצות הברית קבעה שיא עולם חדש של 7.67 שניות בריצת 60 מטר משוכות.
ביוגרפיה > 2024 > אלופת עולם באולם

באליפות העולם באולם שנערכה במרץ בגלאזגו שבהממלכה המאוחדת זכתה במדליית זהב בריצת 60 מטר משוכות בשיא עולם חדש של 7.65 שניות, לפני סירנה סמבה-מאיילה (7.74 שניות) ופיה סקז'ישובסקה מפולין (7.79 שניות).
שיאים אישיים > אצטדיון

ריצת 100 מטר משוכות: 12.44 שניות (2023), שיא איי בהאמה
שיאים אישיים > אולם

ריצת 60 מטר משוכות: 7.65 שניות (2024), שיא עולם
סיטיגרופ

| --- | --- |


 נתונים כלליים
 סוג:  חברה ציבורית, נסחרת ב-NYSE: C
 בורסה:  הבורסה לניירות ערך בניו יורק (2 בינואר 1990–C)  הבורסה לניירות ערך בטוקיו (29 באוגוסט 2016–8710) 
 מייסדים:  סנדי וייל יו"ר טרבלרס, ג'ון ס. ריד יו"ר סיטיקורפ
 תקופת הפעילות:  1998–הווה (כ־27 שנים)
 חברות בנות:  סיטיבנק  סיטיגרופ החזקות יפן  Financial Group Banamex 
 מיקום המטה:  388 Greenwich Street 
 משרד ראשי:  ניו יורק, ניו יורק, ארצות הברית
 ענפי תעשייה:  שירותים פיננסיים, International Standard Industrial Classification, בנק, שירותים פיננסיים, מלבד ביטוח ופנסיה 
 מוצרים עיקריים:  חשבונות פקדון ביטוח סחר במניות מימון השקעות הלוואות מבוססות נכסים הלוואות ללקוחות פרטיים
 שווי שוק:  132.28 מיליארד דולר (2 בינואר 2025)
 הכנסות:  81.7 מיליארד דולר (2007)
 רווח:  3.62 מיליארד דולר (2007)
 הון עצמי:  225,120,000,000 דולר אמריקאי (נכון ל־31 בדצמבר 2016) 
 יו"ר:  צ'ארלס פרינץ  רוברט רובין מנהל ויו"ר הוועדה המנהלת
 מנכ"ל:  ג'יין פרייזר 
 עובדים:  332,000 (2006)
  
 www.citigroup.com
 
סיטיגרופ (Citigroup) היא חברה אמריקאית לשירותים פיננסיים וקבוצת בנקאות שבסיסה בניו יורק.
סיטיגרופ נוסדה ב-7 באפריל 1998 עם מיזוגן של חברת סיטיקורפ וקבוצת טרבלרס והייתה לחברה האמריקאית הראשונה המשלבת שירותי בנקאות עם חתמות ביטוח מאז ימי השפל הגדול.
בקבוצה, של חברות הבנות, עובדים כ-214,000 איש והיא מנהלת מעל ל-200 מיליון חשבונות של לקוחות, ביותר מ-160 מדינות ברחבי תבל. סך נכסי החברה מגיע ל-1,951 מיליארד דולר. סיטיגרופ היא אחד הסוחרים הגדולים באיגרות חוב של ממשלת ארצות הברית. מניית החברה היא אחד המרכיבים במדד דאו ג'ונס ולצד בנק אוף אמריקה, ולס פארגו ו-ג'יי פי מורגן צ'ייס היא אחת מקבוצות הבנקאות הגדולות בארצות הברית.
החל מחודש מרץ 2021 מנכ"לית סיטיגרופ היא ג'יין פרייזר שהחליפה את מייקל קורבט (אנ').
היסטוריה

ההיסטוריה של חברת סיטיגרופ מורכבת ברובה מן ההיסטוריה של שתי החברות שהתמזגו לתוכה: סיטיקורפ (שנקראה לפני כן בשמות רבים, וביניהם סיטיבנק) וחברת הביטוח טרבלרס. סיטיקורפ הייתה תאגיד בנקאות בינלאומי שפעל בכמעט 100 מדינות בעולם. טרבלרס הייתה מיזוג של מספר גדול של חברות שונות, תחילתה בחברת קומרשל קרדיט בבולטימור ומשם התרחבה בהדרגה עם רכישת חברות נוספות כמו פרימריקה, סמית' ברני וטרבלר.
בעת המיזוג בין סיטיקורפ וטרבלרס היה סנדי וייל יו"ר מועצת המנהלים של טרבלרס וג'ון ריד היה יו"ר מועצת המנהלים של סיטיקורפ. מטרת המיזוג הייתה ליצור חברה שתוכל לספק שירותי בנקאות וביטוח תחת קורת גג אחת, בסופו של יום טרבלרס היא שקנתה את סיטיקורפ במהלך המיזוג. מנהלי שתי החברות המתמזגות היו שונים זה מזה בתכלית השינוי, הן בסגנון הניהול והן בדרכם אל הפסגה. שכרם של השניים טרם המיזוג הדגים נקודה זו היטב: בעוד ששכרו של וייל היה בין עשרת הגבוהים בארצות הברית ליו"ר מועצת מנהלים, שכרו של ריד היה מדורג בין עשר משכורות המנהלים המשקפות בצורה הטובה ביותר את תרומתו לחברה. בתחילה שירתו שניהם כמנהלים משותפים של החברה, אולם תוך שנתיים נאלץ ג'ון ריד לעזוב את החברה.
היסטוריה > המיזוג

המיזוג התרחש בשנת 1998. איחוד של חברה הנותנת שירותי בנקאות עם חברה העוסקת בביטוח היה לא חוקי באותם ימים בארצות הברית. חוק גלאס-סטיגל (Glass-Steagall Act), אשר נחקק עוד בתקופת השפל הגדול אסר על בנקים להתמזג עם חתמי ביטוח.
צוות עורכי הדין שתכננו את המיזוג, מצאו כי לבנק הפדרלי סמכות לתת לחברה המאוחדת תקופת ניסיון למשך שנתיים לפני שתיאלץ למכור את עסקי הביטוח. המיזוג היה אפשרי כיוון ששני המנהלים, של החברות לפני המיזוג, חשבו כי יצליחו לשנות את החוק לפני תום תקופת הניסיון. החוק שונה לבסוף בשנת 1999, כאשר חוק גרם-ליץ'-בליילי (Gramm-Leach-Bliley Act) בא במקומו של חוק גלאס-סטיגל. ב-2002 חברת סיטיגרופ מכרה בסופו של דבר כמעט את כל עסקי חתמות הביטוח בהם החזיקה דרך קבוצת טרבלרס.
לאחר רבעון חמישי ברציפות של הפסדים, כולל מעל 8 מיליארד דולר ברבעון האחרון של 2008, הודיעה החברה כי תפצל את פעילות הקבוצה ותפריד בין הפעילות הבנקאית הרגילה לבין הפעילות בעלת הסיכון הרב יותר.